**ПРИЛОГ 2**

**ОПИС** **ПОДРШКЕ ЗА ИЗРАДУ ИЗВЕШТАЈА О УЧИНЦИМА СПРОВОЂЕЊА ПЛАНА РАЗВОЈА ЛОКАЛНЕ САМОУПРАВЕ**

|  |
| --- |
| **ИЗРАДА ИЗВЕШТАЈА О УЧИНЦИМА СПРОВОЂЕЊА ПЛАНА РАЗВОЈА ЛОКАЛНЕ САМОУПРАВЕ** |
|  |
| **КОРИСТИ ЗА ЛОКАЛНУ САМОУПРАВУ:** |
| Израђен извештај о учинцима спровођења плана развоја ЛС у складу са Законом о планском систему ("Сл. гласник РС", бр. 30/2018), Законом о локалној самоуправи, статутима локалних самоуправа, на бази методолошког оквира дефинисаног смерницама[[1]](#footnote-2) из Уредбе о обавезним елементима плана развоја аутономне покрајине и јединице локалне самоуправе ("Сл. гласник РС", бр. 107/2020.), прописима који уређују буџетски систем (извештавање о учинцима буџетских програма), средњорочно планирање и извештавање, и повезаним инструктивним материјалима.Конкретно, израда извештаја о учинцима спровођења плана развоја ће омогућити изабраним локалним самоуправама да:- успоставе координацију и праксу извештавања и унапреде систем прикупљања података на локалном нивоу у вези са спровођењем плана развоја; - реално сагледају и опишу постојеће стање у погледу прогреса у спровођењу визије, приоритетних циљеве развоја и мера за остварење тих циљева, укључујући везу са постојећим планским документима других нивоа власти у Републици Србији и локализације циљева одрживог развоја (у складу са УН Агендом 2030);- сагледају потребу за евентуалним прилагођавањима (ревизијом) усвојеног плана развоја, посебно у делу формулисаних приоритетних циљева, пратећих мера, (ре)дефинисања релевантних индикатора за праћење и оцењивање постојећег стања у својој ЛС и за потребе извештавања о спровођењу плана развоја;- оцене институционалне оквире за ефективно и ефикасно спровођење плана развоја и сагледају потребе и правац евентуалних измена организационе структуре за праћење и извештавање о спровођењу плана развоја;- успоставе/унапреде координацију у погледу праћења спровођења и извештавања о учинцима плана развоја - са заинтересованим странама ван локалне администрације; уведу/унапреде праксу спровођења ширих консултација у припреми/финализацији ових извештаја и транспарентност процеса.  |
| **НЕПОСРЕДНА СТРУЧНА ПОДРШКА ПРОГРАМА УКЉУЧУЈЕ СЛЕДЕЋЕ АКТИВНОСТИ:** |
| Координацију процеса стручне подршке у изради извештаја о учинцима спровођења плана развоја.Дефинисање и успостављање организационе структуре за израду извештаја (формирање координационог тима).Одржавање радионица и обука за запослене у управи и заинтересоване стране из локалне заједнице укључене у процес израде извештаја о учинцима спровођења плана развоја.Подршку у изради прегледа, анализе и оцене стања напретка у спровођењу плана развоја – достизању приоритетних циљева, спровођењу мера, веза плана развоја са другим планским документима и процесима на националном, регионалном али и међународном нивоу (нпр. спровођење УН Агенде 2030), итд.Разматрања (у форми закључака) и по потреби дефинисање препорука у вези са адекватношћу дефинисаних циљева и осталих кључних елемената плана развоја, као и препорука за успостављање оптималног институционалног оквира за извештавања о учинцима спровођења плана развоја у наредним циклусима имајући у виду локалне ресурсе;Подршку у примени алата за видљивост и промоцију процеса израде извештаја о учинцима спровођења плана развоја, као и за припрему материјала и организовање догађаја са заинтересованим странама у току спровођења консултација о документу, који треба да претходе његовом усвајању од стране скупштине корисничке ЛС. |
| **УЧЕШЋЕ ЛОКАЛНЕ САМОУПРАВЕ ПОДРАЗУМЕВА:** |
| Доношење формалне одлуке о сарадњи са СКГО у изради извештаја о учинцима спровођења плана развоја и именовање контакт особе за сарадњу са тимом СКГО. Именовање чланова координационог тима у ЛС.Активно укључивање и расположивост свих релевантних запослених у локалној управи/управама (укључујући и учешће на радионицама/обукама) у процес припреме извештаја о учинцима спровођења плана развоја, а у складу са планом активности који ће бити усаглашен у зависности од расположивих људских ресурса и околности у конкретној ЛС.Организовање заједничких активности и догађаја током процеса израде извештаја о учинцима спровођења плана развоја. Расположивост просторија за све неопходне активности и догађаје у процесу израде извештаја о учинцима спровођења плана развоја (просторије за техничке састанке, радне групе, видљивост и промоцију догађаја, итд.). |

1. Смернице за израду планова развоја ЈЛС, објављене од стране Републичког секретаријата за јавне политике: <https://rsjp.gov.rs/wp-content/uploads/Prirucnik-za-lokalnu-samoupravu-web_final-19.8.pdf>. [↑](#footnote-ref-2)